রাজধানীর হাজারীবাগ এলাকা থেকে আবদুল বাতেন (৫৫) নামে নিষিদ্ধ ঘোষিত সংগঠন হিযবুত তাহরীরের এক সক্রিয় সদস্যকে গ্রেফতার করেছে র‌্যাব। গতকাল রোববার র‌্যাব-২-এর অপারেশন কর্মকর্তা রবিউল ইসলাম জানান, গত শনিবার সন্ধ্যায় হাজারীবাগে অভিযান চালিয়ে বাতেনকে গ্রেফতার করা হয়। তিনি হিজবুত তাহরীরের একজন সক্রিয় সদস্য। র‌্যাবের এই কর্মকর্তা জানান, বাতেনকে গ্রেফতারের সময় তার কাছ থেকে হিযবুত তাহরীরের প্রচারপত্র (লিফলেট) এবং একটি মোবাইল ফোন জব্দ করা হয়। বাতেন আগে ইনস্টিটিউট অব লেদার ইউনিভার্সিটির টেকনশিয়ান ছিলেন। তার গ্রামের বাড়ি মানিকগঞ্জের দৌলতপুরের চরকাঠালী গ্রামে।